A fideszes Láng Zsolt, egykori II. kerületi polgármester ki nem vett szabadságait pénzre váltotta, ami bruttó 7,3 millió forintot jelent, írtuk korábban.

A Blikk szerint Láng 154 nap ki nem vett szabadságról nyújtott be papírokat az önkormányzathoz, akik ennek eleget is tettek, kifizették.

A 24.hu most azt írja,

LÁNG PAPÍRON AKKOR IS DOLGOZOTT, AMIKOR ÉPP LYONBAN NÉZTE A MAGYAR-PORTUGÁL MECCSET.

A volt polgármester 2016. június 22-én nézte a magyar válogatott portugálok ellen játszott meccsét, majd Gulyás Gergellyel, Miniszterelnökséget vezető miniszterrel számolgatták a gólokat egy vendéglátóhelyen két korsó sör fölött.

A II. kerületi polgármesteri hivatal megerősítette a lapnak, hogy Láng a meccs napjára nem vett ki szabadságot. Papíron tehát munkanapnak írta be ezt a napot is.

Láng korábban a szabadságok pénzzé váltásáról úgy nyilatkozott, ő azt nem kérte, hanem törvény írja elő.